google/wiki40b huggingface dataset:
Franzefoss Minerals

Ballangen

Ved Ballangen ved Narvik produseres to typer dolomitt i et dagbrudd: Arctic Dolomitt S med et høyt Mg-innhold og Arctic Dolomitt SH med en høy hvithet.

Hole

Hole Kalkverk på Bøverbru ved Gjøvik produserer kalkstein til vassdragskalking, kalkfiller  til industrien og pukk.

Franzefoss

Franzefoss kalkgruve i Sandvika brukes i dag som lager.
Videre produseres kalksteinsfillere, industrifillere og dolomittfiller, og i mikseanlegget er det leieproduksjon av mørtel. 
Råvarene til kalksteinsfillere hentes fra Ringerike Kalkverk ved Hønefoss.

Verdal og Inderøy

I Tromsdalen i Verdal driver konsernet Franzefoss Minerals i samarbeid med andre et kalksteinsbrudd, og på Hylla i Inderøy kommune produseres brentkalk og hydratkalk.

Stenskogen

Stenbrudd for uttak av sten og pukkverk.
Stenbruddet på Stenskogen er lite belastende på miljøet. Det tas ut sten fra stenbrudd som ligger Inne i et fjell.
En martyr

Handling

Georg Bonnet er mesén og framstående i kunstnerskretser. Han gifter seg med den vakre Eva og inviterer flere av sine kunstnervenner til bryllupet. Sæsrkilt vennene Paul Verdier og Henry Meline finner Eva attraktiv og Eva er ikke helt uberørt av Verdiers interesse.
Verdier har et forhold med danseren Anita. For å vinne henne for godt stiller Verdier opp i en kunstkonkurranse, utlyst av Bonnet.  Prissummen er på 50 000 francs og tema for konkurransen er «En martyr». Verdier overtaler Eva til å sitte modell. Mens hun sitter modell slår hun tilfeldigvis armene rundt Verdier. Når Eva innser sitt mistak iler hun hjem.
Verdier vet ikke hvordan han skal tolke hennes invitt og sender Meline med en billet d'amour til henne. Meline er imidlertid et upålitelig sendebud. Delvis forsøker han å låne penger av Bonnet, delvis gjør han slik at Bonnet får kjennskap om at Eva og Verdier har truffes. Bonnet nekter å låne ut pengene og Meline beslutter derfor å begå et innbrudd hos ham. Verdier besøker Eva for å høre etter hvorfor hun ikke har svart på hans brev. Bonnet oppdagerMeline iferd med å begå innbruddet. Verdier ruser ditt og overbemanner Meline. Et skudd avfyres og Meline faller død om. Verdier forlater skrekkslagen stedet.
Polisen undersøker episoden og samtlige involverte forsøker å påta seg skylden for å beskytte den andre. Politiet betrakter Eva som den skyldige og hun havner i fengsel. Når Eva kommer ut fra fengselet kontakter hun Verdier som nå lever med Anita. Verdier forklarer at Meline skjøt seg selv av misstak og at hennes offer har vært forgjeves. Eva vender seg til Bonnet som tilgir henne og de faller i hverandres armer.

Mottagelse

Filmen fikk en overveiende positiv mottagelse. I Afton-Tidningen skrev anmelderen «Det har til felles med Svenska biografteaterns øvrige svenske nyheter på dette området en mesterlig iscenesettelse. De medvirkende skuespillerne løste heldig sine oppgaver, særskilt operasangeren Adolf Niska, som nå viste seg for første gang på film. Bekjentskapet var utelukkende behagelig.» Også Dagens Nyheters Marfa & comp var positiv og berømmet Niskas och Molanders skuespillerinnsatser. Anmelderen anså imidlertid at den svenske tittelen, Fru Bonnets felsteg, var temmelig banal.
Stockholms Dagblad mente at filmen har en «svak handling med duft av billig roman», men berømmet Niskas skuespillerinnsats. I Nya Dagligt Allehanda skrev anmelderen Jens Flik: «Fru Bonnets felsteg, som både som idé og dennes nærmere utforming, er påfallende naivt. At drøye kostnader har blitt ofret på innspillingen av dette tafatte forsøket er egnet til å forundre. Fotograferingen er imidlertid høyst prisverdig og de erkjente gode artistene, som har blitt engasjert til de ulike rollene, Karin Molander, Edith Erastoff, Adolf Niska m.fl. gjør seg fortjent til et uforbeholdsløst erkjennende.»
Snowskate

Snowskate er en blanding mellom et snowboard og et skateboard. I likhet med skateboard står man rett på brettet med vanlige sko eller vinterstøvler uten bindinger. Siden snowskates ikke har bindinger, er det mulig å gjøre skateboard-triks som ikke er mulig på snowboard, som kickflips.

Enkeltdekker

En enkeltdekker (engelsk «single deck») består kun av en enkelt plate, enten i helplast eller i en kombinasjon av plast med trekjerne. Undersiden av brettene har furer som gjør det lettere å styre brettet.

Dobbeltdekker

En dobbeltdekker (engelsk «bi-deck»), også kjent som snowdeck (etter Burton sitt Junkyard Snowdeck), består av en topplate (et «deck» tilsvarende et vanlig skateboard) montert oppå en spesiallaget ski med innersving som tilsvarer et lite snowboard. Skien gjør det enklere å manøvrere brettet som et snowboard, men er lite egnet for løssnø. Siden en fangreim kan festes mellom platen og skien, er dobbeltdekkere tillatte i enkelte alpinanlegg.

Historie

Snowskaten sine røtter kan spores tilbake til Snurfer-brettet, et snøbrett uten bindinger som ble patentert i 1966. På 1970-tallet ble det eksperimentert med skateboards der hjulene ble byttet ut med små ski. Den moderne snowskaten ble utviklet på 90-tallet.
Det har blitt arrangert et årlig snowskate-VM i Oslo Vinterpark siden 2010. Snowboardkjøreren Terje Håkonsen har vært arrangør i flere år og har bygget løypen der VM arrangeres.
Alex Van Halen

Bakgrunn

Alex ble født i Nijmegen i Nederland, av nederlandske Jan Van Halen og indonesiske Eugenia. Familien flyttet til Pasadena i California i USA i 1962. Alex giftet seg med Valeria Kendall i 1983 etter to års forlovelse. Ekteskapet endte med skilsmisse i 1984. Han giftet seg senere med Kelly Daniels, som sammen fikk sønnen Aric Van Halen. Han skilte seg fra Kelly i 1996. Hans tredje hustru er Stine Schyberg, som han giftet seg med i 2000. De har sammen sønnen Malcolm Van Halen.

Musikk

Både Alex og broren Eddie Van Halen ble trent innen klassisk piano i barndommen. Alex begynte ettervert å spille gitar, mens Eddie interesserte seg for trommer. Etter en tid byttet de om, og siden har Eddie spilt gitar og Alex har holdt seg ved trommene. Da Alex gikk på Pasadena City College møtte han Mark Stone og David Lee Roth, som sammen startet bandet Mammoth. 
I 1974 endret Mammoth navnet til Van Halen og erstattet Mark Stone med Michael Anthony. De ble signert med Warner Brothers i 1977 og ga ut det selvtitulerte debutalbumet Van Halen i 1978.
Knudsen (slekt fra Saltrød)

Knudsen er en norsk slekt som stammer fra gården Saltrød ved Arendal. Slektsmedlemmer har siden 1800-tallet vært kjent som skipsredere, godseiere og politikere. Slektens mest kjente medlem er statsminister Gunnar Knudsen. Slektsmedlemmer har bl.a. eid Borgestad gård og Frednes.
Philipp von Lenard

Bakgrunn

Lenard var sønn av en vinhandler fra Tirol. Familien fikk arvelig adelstittel i 1722, skjønt fra utganen av 1800-tallet sluttet etterhvert etterkommerne å benytte den.
Lenard gikk på det kongelige ungarske gymnasium i Pressburg, hvor han ble undervist på ungarsk. I sin ungdom var han ungarsk nasjonalist. Han skrev navnet sitt for det meste som Fülöp Lenard eller Lenardi. 
Han studerte fra 1880 først naturvitenskaper i Budapest og Wien, og begynte så å arbeide i farens vinforretning i Pressburg vor. I 1883 fortsatte han studiene i Heidelberg under Georg Hermann Quincke og Robert Bunsen. Han hadde også et studiesemester hos Hermann von Helmholtz i Berlin.

Fysiker

Lenard ble i 1886 doktor ved universitetet i Heidelberg, i 1893 dosent i Bonn, i 1894 professor i fysikk ved universitetet i Breslau (Wrocław) og i 1895 ved Den tekniske høyskolen i Aachen. Han ble i 1896 professor i teoretisk fysikk ved universitetet i Heidelberg, i 1898 i eksperimentell fysikk i Kiel og i 1905 i Heidelberg.
Lenard mottok Nobelprisen i fysikk i 1905 for sine arbeider om katodestråler. Vitenskapelig er han mest husket for sine eksperimentelle arbeider om fotoelektrisk effekt. Han var den første som benyttet spiraler av vismut for å måle  styrken av magnetiske felt.
Lenard anså at den moderne fysikk måtte være feilaktig, ettersom den var abstrakt og stred mot fornuften. Sammen med Johannes Stark rettet han i begynnelsen av 1920-tallet kritikk mot relativitetsteorien, kombinert med antisemittiske angrep mot Albert Einstein. 
Lenard var i 1922 den første erkjente vitenskapsmann som åpent solidariserte seg med NSDAP og Adolf Hitler. Partimedlem ble han først i 1937. 
Antirelativismen fikk stadig færre tilhengere med årene, men Lenard og Stark nådde nye ledende stillinger etter nazistenes maktovertakelse på 1930-tallet. Det fysikalske institutt ved universitetet i Heidelberg fikk i 1935 det nye navn Philipp-Lenard-Institut. Han utgav en lærebok i Deutsche Physik (4 deler, 1936, «tysk fysikk»), der han fremholdt at anlegg for vitenskap fulgte med rasen, og at ariere var de best egnede, mens relativitetsteorien og kvantemekanikken ble avfeid som «jødisk fysikk». Bokens tittel har også fått betegne hele bevegelsen av fysikere i Nazityskland som under disse årene sluttet seg til disse synspunkter. Denne «tyske fysikk» tapte imidlertid innflytelse etter at et antall tyske forskere hadde vært forsamlet til overlegninger i München i november  1940, og blitt enige om at relativitetsteorien er en nødvendig del av fysikken.
Sjakkboksing

Sjakkboksing er en sport som kombinerer sjakk og boksing.
Kampene består av opptil 11 runder som veksler mellom sjakk og boksing. Det begynner med et fire minutters sjakkparti, fulgt av to minutters runder med boksing. Man kan vinne på knockout, sjakkmatt eller ved at motstanderen taper på tid.
Sporten er inspirert av den franske serietegneren Enki Bilals album Froid-Équateur.
Canada under VM i friidrett 2017

Resultater

Resultatene var som følger:
Super Mario Bros.: The Lost Levels

Forandringer

Dette spillet er mye vanskeligere enn Super Mario Bros. på grunn av en litt forandret spillmotor og vanskeligere nivåer. Tospiller-funksjonen har også forsvunnet.

Spillhistorie

På grunn av spillets vanskelighetsgrad, fikk spillet Doki Doki Panic ny grafikk og ble forandret til Super Mario Bros. 2. Denne nye versjonen ble solgt i Japan som Super Mario USA.
Lepel-koden

Handling

«Lepel» må flytte til sin onde bestemor etter at foreldrene hans forsvinner. Bestemor driver en butikk som selger knapper, og hun tvinger «Lepel» til å stjele knapper fra et klesmagasin. «Lepel» blir behandlet som en slave, og til slutt rømmer han. Han treffer selgeren «Max», en snill mann som hjelper ham med å legge en plan for å finne igjen «Lepel»s foreldre.
Benins herrelandslag i fotball

Historie

Landslaget spilte sin første kamp borte mot Nigeria 8. november 1959, da under navnet Dahomey. Kampen ble vunnet 1-0 av Nigeria.
I Afrikamesterskapet 2010 spilte Benin uavgjort mot Mosambik og tapte mot Egypt og Nigeria. Dette ble for mye for Benins fotballforbund, som bestemte seg for å sparke hele laget, inkludert trener Henri Dussuyer og hans medtrenere.
Micro-Star International

Oversikt

MSI er en av verdens største hovedkort og skjermkort-produsenter. I tillegg produserer MSI også et bredt spekter av produkter, inkludert bærbare, spill bærbare datamaskiner, All-in-One PC-er, servere / arbeidsstasjoner, industrielle PC-er, hvitevarer, bil infotainment-produkter, barebone systemer og kommunikasjonsenheter blant annet.
Amylase

Amylase er en gruppe enzymer som spalter stivelse (polysakkarider) til sukker (disakkarider).
Amylase finnes i spytt og i sekresjoner fra bukspyttkjertelen. Den starter virkningen på stivelse alt i munnhulen. Stivelse består egentlig av de to polysakkaridene amylose og amylopektin (begge er såkalte K3a karbohydrater ). Amylase spalter amylosen, som er lange sukkerkjeder, til to og to glukoseenheter (disakkarider) av gangen, slik at det kan dannes maltose. På samme måte spalter amylasen amylopektin, men prosessen stopper opp når den når fram til forgreningene (1-6 bindingene) og danner nye svært forgrenede molekyler som er den del av polysakkaridet dekstrin. Dette spaltes av et annet enzym (isomaltase) til maltose (et disakkarid).
Et forhøyet nivå av amylase i blod og urin kan være et signal på betennelse i bukspyttkjertelen, såkalt pancreatitt.
Het Bureau

Het Bureau, eller kontoret, er en nøkkelroman i sju deler skrevet av den nederlandske forfatteren J.J. Voskuil. Den beskriver detaljert tingenes daglige gang på et kontor som baserer seg på Meertens Instituut hvor forfatteren selv arbeidet mellom 1957 og 1987. Den første delen ble gitt ut i 1996, den siste i 2000. Når romanen kom ut ble den meget populær, nesten en hype i det litterære Nederland og likevel ble romansyklusen kalt en «såpeopera for intellektuelle» og man snakket om en «Voskuilgalskap».

Bakgrunn

Maarten Koning er hovedpersonen i den rundt fem tusen sider lange romanen. Leseren følger med ham på hans daglige arbeid på arbeidsplassen hans: et kontor hvor det ble forsket på sosiolingvistikk, etnologi og navnegranskning. I detalj blir alle Maarten Konings opplevelser og sosiale kontakt på arbeidsplassen beskrevet. Den dekker perioden 1957-1987. Romanen er veldig selvbiografisk, og alle personene som forekommer der er basert på virkelige personer. Heller ikke arbeidsplassen «het bureau» er ren fiksjon, men basert på Meertens Instituut i Amsterdam. Rob Rentenaar, Koos Rentjes i Het Bureau, publiserte nøkkelen til Het Bureau, der de fiktive navnene, slik de forekommer i Voskuils verk, plasseres ved siden av de virkelige navnene. Lista er å finne i en forenklet utgave i liste over personer i Het Bureau.
I 2005 ble det også laget en hørespillserie med samme navn. Den bestod av 475 episoder på 14 minutter hver. Den ble regissert av Peter te Nuyl, hovedrollen ble fortolket av Krijn ter Braak som kjente Voskuil personlig.
Mayhem (USA)

Mayhem var et crossover thrash-band som ble stiftet i Portland, Oregon, USA i 1983.
Funing (Wenshan)

Funing (kinesisk: 富宁县; pinyin: Fùníng Xiàn) er et fylke i provinsen Yunnan i Folkerepublikken Kina. Det ligger i det autonome prefektur Wenshan.
I 1999 var folketallet på 374 983 innbyggere.

Samferdsel

Kinas riksvei 323 løper gjennom området. Den begynner i Ruijin i provinsen Jiangxi og fører gjennom Guangdong og Guangxi og ender opp i Lincang i Yunnan, på grensen mot Burma.
Instant-runoff vote

Instant-runoff vote (IRV), eller alternativ stemmegivning, innebærer at velgerne kan rangere alle kandidater i den rekkefølgen de ønsker at kandidatene skal velges. Når systemet med enkel overførbar stemme skal velge bare én vinner, blir det instant-runoff.
Dersom ingen kandidater er førstevalget hos et flertall av velgerne, så blir den kandidaten med færrest stemmer strøket, og andrevalget til disse velgerne legges til de gjenværende kandidatene. Har fremdeles ingen flertall stryker man den som etter denne opptellingsrunden har færrest stemmer, og slik fortsetter man til en kandidat har majoritet.
En effekt av metoden kan være at mandatet ikke nødvendigvis går til den kandidaten som hadde flest stemmer i første opptelling. Fordelen med metoden, sammenliknet med flertallsvalg i enmannskretser, er at den gir mer informasjon om velgernes preferanser (gitt at de kan rangere alle kandidatene).
IRV er egnet for valgkretser med flere kandidater der bare en representant skal velges. «Contingent vote» er en variant der det kun er to opptellingsrunder, og der kun de to med flest stemmer i første runde blir med til neste.
Alternativ stemmegivning brukes til presidentvalget i Irland, i Australia, i noen byer i USA, Storbritannia og New Zealand.
Luftslottet som sprengtes (film)

Luftslottet som sprengtes (svensk: Luftslottet som sprängdes) er en svensk film fra 2009, regissert av Daniel Alfredson. Den er basert på den prisvinnende romanen med samme navn av den avdøde svenske forfatteren og journalisten Stieg Larsson, tredje bok i hans «Millennium-serie».

Handling

Tempoet skrus opp enda noen hakk i denne tredje, avsluttende og avgjørende delen av Millennium-trilogien. Handlingen fortsetter der Jenta Som Lekte Med Ilden sluttet: Lisbeth Salander ligger hardt skadd på sykehuset etter den blodige kampen mot faren og halvbroren, mens anklagene om trippelmord henger over henne. Mikael Blomkvist graver på sin side i Salanders skjulte fortid for å komme nærmere sannheten om hvem som står bak forfølgelsen av henne, parallelt med at politiet gjennomfører en hemmelig gransking. De tre elementene flettes elegant sammen fram mot den nervepirrende slutten.
Bursaray

Bursaray er et metrosystem i byen Bursa i Tyrkia som ble åpnet i 2002. Systemet består av rundt 39 kilometer med normalspor fordelt på 2 linjer og 38 stasjoner.
Rusfri Diil

Rusfri Diil er et tidligere rusforebyggende ungdomsprosjekt for og med ungdommer i alderen 13 til 18 år. Begrepet «diil» (fra engelske deal) er slang for en handel, men i dette tilfelle et avtale: «Du gjør en diil om å være rusfri i ett år!» Prosjektet ble opprettet i 1996, og lagt ned i 2009.

Ansvarlige

Ungdomsorganisasjonen Juvente hadde den daglige driften av Rusfri Diil, men prosjektet var et samarbeid mellom organisasjonene Juvente, Blå Kors Ungdom, og MA-Ungdom.
Formålet til Rusfri Diil var å heve debutalderen for bruk av rusmidler blant ungdom.

Historie

Rusfri Diil startet 1996, og ca. 55 000 ungdommer hadde skrevet under en ‘diil’ innen 2006. I 2006 var medlemstallet på litt over 12 000. Prosjektet var finansiert av sosial- og helsedirektoratet, og var religiøst- og partipolitisk uavhengig. Medlemskapet var kostnadsfritt. Prosjektet blir lagt ned i 2009 grunnet avbrutt støtte.
Pjandzj

Pjandzj (tadsjikisk: Панҷ – Pandzj, russisk: Пяндж – Pjandzj) er Amu-Darjas største tilløpselv. Den ligger i Tadsjikistan og Afghanistan. Elva er 1125 km lang og danner grensa mellom Afghanistan og Tadsjikistan over store deler av sin lengde. Pjandzj har et nedbørfelt på 114 000 km², og har en middelvannføring på ca. 1000 m³/s.
Elva begynner i innsjøen Zorkul (4130 moh) i Pamirfjellene, på grensa mellom Afghanistan og Tadsjikistan. Den renner derfra mot vest, først under navnet Pamir, til den løper sammen med elva Wakhan og skifter navn til Pjandzj. Elva Wakhan, som er Pjandzj lengste tilløp, starter fra en isbre øverst i Waghjirdalen, hvor Afghanistans, Pakistans og Kinas grenser møtes.
Etter samløpet mellom elvene Pamir og Wakhan renner Pjandzj først mot sørvest, før den ved byen Eshkashem snur mot nord. Ved samløpet med elva Gunt ligger byen Khorugh, hovedstaden i den autonome regionen Kuhistoni Badakhshon i Tadsjikistan. 50 km nord for Khorog løper den sammen med sin største sideelv, Bartang. Pjandzj-elva, som renner mellom høye fjell i en dyp og kløftlignende dal, snur nå gradvis først mot nordvest, før den senere igjen renner i sørvestlig retning, helt til den renner ut av den trange Pjandzjdalen og ved samløpet med elva Vakhsj danner Amu-Darja.
Pterolonchidae

Utseende

(Dette gjelder for Pterolonche inspersa). Små til middelsstore (vingespenn 20 – 26 mm) sommerfugler med forholdsvis kraftig kropp. Hodet er lite med kraftige, lange, framoverrettede labialpalper. Antennene er trådformede og rundt halvparten så lange som forvingene. Disse er avrundet trekantede med markerte, litt uttrukne forhjørner, lysebrune med lysere lengdestriper. Beina er slanke.

Levevis

Den sør- og mellomeuropeiske arten Pterolonche inspersa har blitt innført til Nord-Amerika i et forsøk på å begrense innførte ugress i slekten knoppurt (Centaurea). De voksne møllene flyr i juli-august, og larvene lever på røttene av knoppurt-plantene. De omgir seg med et silkerør og spiser på røttene til neste vår. De angriper bare innførte arter, siden de lokale knoppurt-artene er ettårige og har visnet ned når sommerfuglene legger sine egg. Det er foreløpig uklart om innførselen har vært en suksess.
Allocolaspis

Utseende

Middelsstore, avlangt ovale, halvmatt rødbrune bladbiller. Antennene er tynne og nesten så lange som kroppen. Pronotum er nærmest klokkeformet, fint punktert. Dekkvingene er noe hvelvede, grovt, ikke påfallende radvis punkterte.

Levevis

Både larvene og de voksne (imago) er planteetere som lever på trær og busker i skog.

Utbredelse

Slekten er utbredt i Mellom- og Sør-Amerika, med særlig mange arter i Brasil.
Grimstad Studentidrettslag

Grimstad Studentidrettslag (GSI) er et studentidrettslag i Grimstad.  Studentidrettslaget driver med mange idrettsgrener, inkludert lacrosse, fotball, innebandy, jujutsu, svømming, undervannsrugby, basketball, squash, håndball og yoga.
Se også GSI Lacrosse.
Jøtul (selskap)

Historie

Virksomheten ble i 1916 solgt til Herman Anker, og byttet navn til Kværner Ovnstøperi. Ovnsproduksjonen var helt fra starten en viktig del av Kværners virksomhet. I 1916 fant man at ovnsproduksjonen var blitt så stor at Kristiania-bedriften ble skilt ut som egen virksomhet. Anker startet firmaet Jøtul A/S i 1920, som primært fungerte som salgsorganisasjon for Kværner Ovnstøperi og tre andre støperier.   
Krisen som slo inn over norsk økonomi fra 1920, rammet også det fire år gamle selskapet hardt. Etter hvert opparbeidet Kværner Ovnstøperi seg betydelig gjeld og var i siste halvdel av 1920-tallet nærmest konkurs. I 1927 døde Anker, samtidig som firmaet stod på konkursens rand. Selskapet ble da overtatt av Johannes Gahr, som klarte å redde selskapet fra konkurs. Dermed overtok kontorsjefen i AS Jøtul, Johannes Gahr, eller Johs. som han ble kalt, som sjef for selskapet. Gahr er beskrevet som bedriftens redningsmann og klarte å snu selskapet fra krise til vekst. Gahr satte i gang en økonomisk snuoperasjon og omlegging av produksjonsutstyret.  Gjennom en kombinasjon av sletting av gjeld og tilførsel av frisk kapital, fikk han stabilisert økonomien. I tillegg innførte Gahr tekniske nyvinninger, og la om styringen av bedriften etter lederprinsipper til taylorismen. 1930 ble såkalt «kontinuerlig støpning» innført. Produksjonen gikk med det fra håndarbeid til samlebåndsproduksjon. Antall produserte ovner per dag økte betydelig og økonomien bedret seg langsomt. Kværner Ovnstøperi var etter moderniseringen landets mest moderne ovnstøperi.  
Dette var situasjonen da tyskerne okkuperte Norge fra 1940. For Jøtuls del betydde okkupasjonen en økonomisk oppgangstid. Allerede da andre verdenskrig ble innledet i september 1940 ble det mangel på en rekke importvarer, blant annet kull og koks. Allerede 10. februar 1940 kunngjorde myndighetene forbud mot å fyre med kull og koks til oppvarming. Restriksjonen mot brenning av kull og koks skulle strammes ytterligere inne i løpet av krigsårene. Tyskernes oppbygning økt behov for oppvarming i alle brakkene som ble bygd i forbindelse økte etterspørselen betydelig etter ovner. 
Økonomisk ble krigsårene gunstig for bedriften. Til tross for en viss økonomisk oppgang i løpet av 1930-tallet gikk bedriften inn i krigen med betydelig gjeld, mens den kom ut av krigen nærmest gjeldfri. Dette la grunnlaget for bedriftens gullalder fra 1945 til 1973. 
I 1977 valgte Gahr-familien å selge virksomheten til Norcem-konsernet.
I februar 2018 solgte det svenske private equity-selskapet Ratos alle sine aksjer i Jøtul til det amerikanske investeringsfondet OpenGate Capital Ratos eide 93 % av aksjene i Jøtul.
I november 2018 ble det kjent at Jøtul flytter deler at produksjonen til Polen. Årsaken skal være et betydelig underskudd over flere år.
Selskapet produserer produktene Jøtul, Scan, Atra, Ild, Warm, Jøtul Group Accessories og Jøtul Group Chimney System.
Joe Penny

Bakgrunn

Penny ble født i London i England av en amerikansk far og italiensk mor. Han vokste imidlertid opp i Georgia i USA.

Karriere

Penny TV-debuterte i 1977 med en rolle i en amerikanske komiserien Forever Fernwood, og hadde sin filmdebut året etter dramaet Our Winning Season. I perioden 1984-86 hadde han en fast rolle i krimserien Riptide. Hans karriere fikk en oppsving da han i 1987 fikk rollen som spesialetterforsker Jake Styles i den amerikanske krimserien Jake and the Fatman. Han hadde rollen til seriens slutt i 1992.
Han har hatt gjesteroller i kjente serier som blant annet Touched by an Angel, T.J. Hooker, Vega$, Matt Houston, CHiPs, Flamingo Road, Sopranos, Diagnosis Murder, Walker, Texas Ranger, 7th Heaven, Matlock og CSI. Penny har også medvirket i en rekke TV-filmer, blant dem i rollen som Frank Darnell i åtte TV-filmer om agenten Jane Doe, på Hallmark Channel.
I 2008 hadde Joe Penny åtte opptredener som Martino Vitali i serien I gode og onde dager.

Priser

I 1993 vant Joe Penny Aftonbladets TV-pris for «Beste utenlandske TV-personlighet».